wickkiey/tamil-wikipedia-chunked huggingface dataset:
# புத்ரா அயிட்ஸ் எல்ஆர்டி நிலையம்

## கிளானா ஜெயா வழித்தடம்

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  
கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# புத்ரா அயிட்ஸ் எல்ஆர்டி நிலையம்

## பேருந்து சேவைகள்

| புத்ரா அயிட்ஸ் எல்ஆர்டி நிலையம் | புக்கிட் லஞ்சோங் | மலேசிய வடக்கு-தெற்கு விரைவுச்சாலை, மத்திய இணைப்பு |  |
| --- | --- | --- | --- |
| புத்ரா அயிட்ஸ் எல்ஆர்டி நிலையம் | பண்டார் சவுஜானா புத்ரா சா ஆலாம், கோலா லங்காட் | மலேசிய வடக்கு-தெற்கு விரைவுச்சாலை, மத்திய இணைப்பு | } |
# புத்ரா அயிட்ஸ் எல்ஆர்டி நிலையம்

## காட்சியகம்

**புத்ரா அயிட்ஸ் எல்ஆர்டி நிலையக் காட்சிப் படங்கள்:**
# குராமைட்டு

**குராமைட்டு** (*Kuramite*) என்பது Cu<sub>3</sub>SnS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிடாணைட்டு குழு கனிமமாகக் கருதப்படும் இது சல்பைட்டு வகை கனிமமாகும். உசுபெக்கிசுதானில் உள்ள சட்கல்-குராமின்சுகி மலைகளில் முதன் முதலில் கண்டுபிடிக்கப்பட்டது. இங்குள்ள கோச்புலாக்கு Au-Ag-Te படிவுகளில் குராமைட்டு முதலில் கண்டுபிடிக்கப்பட்டது.
# குராமைட்டு

## தோற்றம்

குராமைட்டு கனிமம் தங்க-சல்பைடு-குவார்ட்சு இழைகளில் கோல்டுபீல்டைட்டு கனிமத்துடன் கலந்திருப்பது கண்டுபிடிக்கப்பட்டது. உசுபெக்கித்தானில் உள்ள கோச்புலாக்கு படிவுகளில் இது காணப்படுகிறது. நுண்ணிய படிகங்களாகவும் குராமைட்டு தோன்றுகிறது.  
ஆர்க்டிக் பெருங்கடல், அர்கெந்தினா, சிலி, காங்கோ, கிரீசு, அங்கேரி, சப்பான், ஐக்கிய இராச்சியம் அமெரிக்கா ஆகிய நாடுகளில் குராமைட்டு கண்டறியப்பட்டுள்ளது.
# குராமைட்டு

## இயற்பியல் பண்புகள்

மோவின் அளவு கோலில் குராமைட்டின் கடினத்தன்மை 5 ஆகும். மேலும் இதன் அடர்த்தி 4.56 ஆகும். உலோகப் பளபளப்பும் உலோகக் கோடுகளுடன் கூடிய ஒளிபுகா எஃகு சாம்பல் நிறமாகவும் குராமைட்டு காணப்படுகிறது.
# குராமைட்டு

## வேதிப் பண்புகள்

குராமைட்டின் மூலக்கூற்று வாய்ப்பாடு Cu<sub>3</sub>SnS<sub>4</sub> என்பதாகும். இரும்பு, துத்தநாகம் மற்றும் இண்டியம் தனிமங்கள் இதனுடன் இருக்கும் அசுத்தங்களாகும்.  
**இயைபு**  
| வெள்ளீயம் | 27.13% |  |
| --- | --- | --- |
| கந்தகம் | 29.31% | } |
# குராமைட்டு

## எக்சுகதிர் படிகவியல் ஆய்வு

குராமைட்டின் எக்சு-கதிர் ஆய்வு தூள் முறையைப் பயன்படுத்தி ஆராயப்பட்டது. உருசியாவின் அறிவியல் அகாடமியின் கனிமவியல் ஆய்வகத்தில், வசோவா என்பவரால் இந்த ஆராய்ச்சி செய்யப்பட்டது. குராமைட்டு கனிமம் சிடானைட்டு -கெசுட்டரைட்டு குழுவுடன் தொடர்புடையதாகக் கண்டறியப்பட்டது. a=5.445±0.005 Å, c=10.75±0.02 Å, c/a=1.972 என்ற அலகு செல் அளவுருக்களும் கண்டறியப்பட்டன.
**தூள் மாறுபாடு தரவு**  
| 3.13 Å | (10) |  |
| --- | --- | --- |
| 1.914 Å | (8) |  |
| 1.640 Å | (6) |  |
| 1.108 Å | (4) |  |
| 1.244 Å | (3) |  |
| 2.70 Å | (2) |  |
| 1.044 Å | (2) | } |
# இசுட்ரோன்சியம் புளோரைடு

**இசுட்ரோன்சியம் புளோரைடு** (*Strontium fluoride*) என்பது SrF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இசுட்ரோன்சியம்(II) புளோரைடு , இசுட்ரோன்சியம் இருபுளோரைடு, இசுட்ரோன்சியம் டைபுளோரைடு என்ற பெயர்களாலும் இச்சேர்மம் அறியப்படுகிறது. இசுட்ரோன்சியத்தின் புளோரைடு உப்பான இது நொறுங்கக் கூடியதாகவும் வெண்மையான படிகத் திண்மமாகவும் காணப்படுகிறது. இயற்கையில் இசுட்ரோன்சியோபுளோரைட்டு கனிமம் போன்ற தோற்றத்தில் இக்கனிமம் காணப்படுகிறது.
# இசுட்ரோன்சியம் புளோரைடு

## தயாரிப்பு

ஐதரோபுளோரிக் அமிலத்துடன் இசுட்ரோன்சியம் கார்பனேட்டைச் சேர்த்து வினைபுரியச் செய்து இசுட்ரோன்சியம் புளோரைடு தயாரிக்கப்படுகிறது.
# இசுட்ரோன்சியம் புளோரைடு

## கட்டமைப்பு

இசுட்ரோன்சியம் புளோரைடு புளோரைட்டு கட்டமைப்பை ஏற்றுக்கொள்கிறது. வாயு நிலையில் SrF<sub>2</sub> என்ற இம்மூலக்கூறு நேரியல் அல்லாத அமைப்புடன் F−Sr−F கோணம் தோராயமாக 120° அளவைக் கொண்டுள்ளது. இணைதிறன் கூடு இலத்திரன் சோடிகளின் தள்ளுகைக் கொள்கைக்கு கோட்பாட்டிற்கு இது விதிவிலக்காகும். ஏனெனில் இக்கொள்கை ஒரு நேரியல் கட்டமைப்பைக் கணிக்கும். இணைதிறன் கூட்டுக்கு கீழே உள்ள கூட்டில் உள்ள d ஆர்பிட்டால்களின் பங்களிப்புகள் பொறுப்பு என்று முன்மொழிவதற்கு தொடக்க நிலை கணக்கீடுகள் மேற்கோள் காட்டப்பட்டுள்ளன. மற்றொரு முன்மொழிவு என்னவென்றால், இசுட்ரோன்சியம் அணுவின் எலக்ட்ரான் மையத்தின் முனைப்புத்திறன் Sr−F பிணைப்புகளுடன் தொடர்பு கொள்ளும் தோராயமான மின்னழுத்த விநியோகத்தை உருவாக்குகிறது.
# இசுட்ரோன்சியம் புளோரைடு

## பண்புகள்

இசுட்ரோன்சியம் புளோரைடு கிட்டத்தட்ட நீரில் கரையாது. 25 பாகை செல்சியசு வெப்பநிலையில் இதன் கரைதிறன் சமநிலை அளவு (K<sub>sp</sub>) தோராயமாக 2.0x10<sup>−10</sup> ஆகும்.  
கண்கள் மற்றும் தோலில் இசுட்ரோன்சியம் புளோரைடு எரிச்சலூட்டும். உள்ளிழுக்கும் போது அல்லது உட்கொள்ளும்போது தீங்கு விளைவிக்கும். CaF<sub>2</sub> மற்றும் BaF<sub>2</sub> சேர்மங்கள் போன்றே, SrF<sub>2</sub> உயர்ந்த வெப்பநிலையில் மீ அயன கடத்துத்திறனைக் காட்டுகிறது.  
இசுட்ரோன்சியம் புளோரைடு வெற்றிட புற ஊதா (150 nm) முதல் அகச்சிவப்பு (11 μm) வரையிலான அலைநீளங்களில் ஒளி புகும் தன்மை கொண்டதாக உள்ளது. இதன் ஒளியியல் பண்புகள் கால்சியம் புளோரைடு மற்றும் பேரியம் புளோரைடு ஆகியற்றுக்கு இடைநிலையில் உள்ளன.
# இசுட்ரோன்சியம் புளோரைடு

## பயன்கள்

இசுட்ரோன்சியம் புளோரைடு ஒரு சிறிய அளவிலான சிறப்புப் பயன்பாடுகளுக்கு ஒளியியல் பொருளாகப் பயன்படுத்தப்படுகிறது. எடுத்துக்காட்டாக, வில்லைகள் மீது ஒளியியல் பூச்சு போன்ற பயன்பாடுகளில் இது பயன்படுத்தப்படுகிறது.  
கதிரியக்க ஐசோடோப் வெப்பமின் உற்பத்தி இயந்திரங்களில் கதிரியக்க ஐசோடோப்பு கடத்தியாக இசுட்ரோன்சியம் -90 பயன்படுத்தப்படுகிறது.
# மக்கபேயர்கள்

**மக்கபேயர்கள்** (*Maccabees*), எலனியக் காலத்தில், யூதேயா மற்றும் அதனைச் சுற்றியுள்ள பகுதிகளை செலூகிக்கியப் பேரரசிடமிருந்து கிளர்ச்சிகள் மூலம் கைப்பற்றி மக்கபேய அரசை நிறுவிய யூத போர் வீரர்கள் ஆவார். .
இந்த மக்கபேய யூதர்கள் மக்கபேய அரசை கிமு 140 முதல் கிமு 37 முடிய ஆட்சி செய்தனர்.
# மக்கபேயர்கள்

## வரலாறு

மேற்காசியாவை ஆட்சி செய்த பண்டைய கிரேக்க செலூகிக்கியப் பேரரசர் அந்தியோகஸ் IV எபிபேன்ஸ் (கிமு 175- 164) ஆட்சிக் காலத்தில், எருசலேத்தில் யூத மத குரு *ஜேசன்* இருந்தார். யூதேயாவின் ஆளுநர் மூன்றாம் ஒனியசை பதவியிலிருந்து நீக்கி, *மெனலாஸ்* என்ற யூதரை நியமித்தார் பேரரசர் அந்தியோகஸ்.  
இதனால் மெனெலாஸ் ஓனியாசை படுகொலை செய்ததுடன், மெனலாசின் சகோதரர் லிசிமாச்சஸ் சாலமன் கோவிலிலின் புனித பாத்திரங்களை திருடினார். ஓனியாசின் கொலைக்காக மெனலாஸ் கைது செய்யப்பட்டார் மற்றும் பேரரசர் அந்தியோகஸ் முன் ஆஜர்படுத்தப்பட்டார். ஆனால் அவர் சிக்கலில் இருந்து வெளியேற கையூட்டு கொடுத்தார். யூத மத குரு *ஜேசன்* மெனலாஸை ஆளுநர் பதவியிலிருந்து வெளியேற்றிவிட்டு மீண்டும் பிரதான ஆசாரியரானார். கிமு 168ஆம் ஆண்டில் செலுக்கியப் பேரரசர் மூன்றாம் அந்தியோகஸ் (ஆட்சிக் காலம் கிமு 223–187) சாலமோனின் கோயிலைக் கொள்ளையடித்ததுடன், எருசலேமைத் தாக்கி, பெண்களையும் குழந்தைகளையும் சிறைப்பிடித்தார்.  
இதனால் யூதேயா பகுதியில் மக்கபேய யூதர்கள், கிரேக்க செலூகிக்கியப் பேரரசுக்கு எதிராக பெரும் கிளர்ச்சி செய்து, யூதேயாவில் மக்கபேய அரசை நிறுவினர்.
# செந்தூல் தீமோர் எல்ஆர்டி நிலையம்

**செந்தூல் தீமோர் எல்ஆர்டி நிலையம்** அல்லது **செந்தூல் தீமோர் இலகு விரைவுப் போக்குவரத்து நிலையம்** (ஆங்கிலம்: *Sentul Timur LRT Station*; மலாய்: *Stesen LRT Sentul Timur*; சீனம்: 冼都东) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்கள் பரிமாறும் இடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  
உயர்த்தப்பட்ட நிலையில் அமைக்கப்பட்டுள்ள இந்த நிலையம், கோலாலம்பூர், செந்தூல் நகர்ப்புறத்தில் அமைந்துள்ளது. நடுத்தர மற்றும் குறைந்த விலை மனைத்திட்டங்களால் சூழப்பட்டுள்ள இந்த நிலையத்திற்கு அருகில் பங்சாபுரி மெலூர் *(Pangsapuri Melur)* எனும் பிரபலமான அடுக்குமாடி மனை வளாகம் உள்ளது.
# செந்தூல் தீமோர் எல்ஆர்டி நிலையம்

## பொது

செந்தூல் என்பது கோலாலம்பூரில் உள்ள ஒரு முக்கிய நகரமாகும். இது செந்தூல் பாராட் *(Sentul Barat)* மற்றும் செந்தூல் தீமோர் *(Sentul Timur)* என இரண்டு பிரிவுகளாகப் பிரிக்கப்பட்டுள்ளது. செந்தூல் சாலை மற்றும் ஈப்போ சாலை ஆகியவை இப்பகுதிகளுக்குச் சேவை செய்யும் இரண்டு முக்கிய சாலைகள் ஆகும்.  
இந்தச் செந்தூல் தீமோர் எல்ஆர்டி நிலையம், ஒரு பரிமாற்ற நிலையமாக நியமிக்கப்படாவிட்டாலும், இதே செந்தூல் தீமோர் எல்ஆர்டி நிலையத்திலிருந்து பத்துமலை–புலாவ் செபாங் வழித்தடத்தில் உள்ள செந்தூல் கொமுட்டர் நிலையம் வரை பயணிகள் நடந்தே செல்லலாம். நடந்து செல்ல ஏறக்குறைய 15 - 20 நிமிடங்கள் பிடிக்கும்.
# செந்தூல் தீமோர் எல்ஆர்டி நிலையம்

## வரலாறு

இந்த நிலையம் அம்பாங் வழித்தடம்; செரி பெட்டாலிங் வழித்தடம்; ஆகிய இரு வழித்தடங்கள் மூலமாக்ச் சேவை செய்யப்படுகிறது. முன்னாள் இஸ்டார் எல்ஆர்டி அமைப்பின் இரண்டாம் கட்ட கட்டுமானத்தின் ஒரு பகுதியாக, 1998-இல் இந்த நிலையம் திறக்கப்பட்டது.  
இந்த நிலையம் செந்தூல் தீமோர் நகரையும்; மற்றும் சுற்றியுள்ள பகுதிகளையும் இணைக்கும் இலக்கைக் கொண்டது.
# செந்தூல் தீமோர் எல்ஆர்டி நிலையம்

## செரி பெட்டாலிங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சோவ் லின் நிலையத்திற்கு இரண்டு தடங்களைக் கொண்டிருந்தது.  
இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது. கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை அரசாங்கம் முன்மொழிந்தது.
# செந்தூல் தீமோர் எல்ஆர்டி நிலையம்

## செரி பெட்டாலிங் வழித்தடம்

### ஒப்பந்தம்

டிசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  
25 நிலையங்களைக் கொண்ட அசல் அமைப்பு (27.4 கி.மீ. - 17.0 மைல்) நீளம் கொண்டது. இரண்டு கட்டங்களில் கட்டப்பட்டது. முதல் கட்டம் (12.4 கி.மீ. - 7.7 மைல்); 14 நிலையங்களைக் கொண்டது. இரண்டாம் கட்டம் (15 கி.மீ. - 9.3 மைல்); 11 நிலையங்களைக் கொண்டது. இரண்டு கட்டங்களும் முறையே டிசம்பர் 1996 மற்றும் சூலை 1998-இல் திறக்கப்பட்டன.
# செந்தூல் தீமோர் எல்ஆர்டி நிலையம்

## செந்தூல் தீமோர் எல்ஆர்டி நிலைய தள அமைப்பு

| <span style=color:#FE8E10>**AG/SP தெற்கு திசை**</span> | → (→)
→ (→) |  |
| --- | --- | --- |
| <span style=color:#721422>**AG/SP வடக்கு திசை**</span> |  |  |
| **L1 - முதலாவது மாடி** | பொருட்கள் வைக்குமிடம் |  |
| **G - தெருநிலை** | சாலைவழி | } |
# செந்தூல் தீமோர் எல்ஆர்டி நிலையம்

## காட்சியகம்

**செந்தூல் தீமோர் எல்ஆர்டி நிலையக் காட்சிப் படங்கள்:**
# அசோக ரன்வல

**அசோக ரன்வல** (*Ashoka Ranwala*) இலங்கை அரசியல்வாதியும், தொழிற்சங்கவாதியும் ஆவார். இவர் 2024 நவம்பர் 21 இல் நாடாளுமன்ற சபாநாயகராக நியமிக்கப்பட்டார், ஆனாலும் 22 நாட்களில் பதவியில் இருந்து விலகினார். இவர் இளவயதிலேயே மக்கள் விடுதலை முன்னணியில் இணைந்து அரசியலில் ஈடுபட்டார். 2024 நாடாளுமன்றத் தேர்தலில் அதன் கூட்டணிக் கட்சியான தேசிய மக்கள் சக்தியின் வேட்பாளராக கம்பகா மாவட்டத்தில் போட்டியிட்டு நாடாளுமன்றம் சென்றார்.
# அசோக ரன்வல

## அரசியலில்

### தொழிற்சங்கப் பணிகள்

ரன்வல இலங்கைப் பெட்ரோலியக் கூட்டுத்தாபனத்தில் சப்புகசுகந்தை சுத்திகரிப்பு நிலையத்தில் பணியாற்றினார். 1989 இல் 1987-89 ஜேவிபி புரட்சியின் போது, யப்பான் சென்று 1994 இல் நாடு திரும்பினார். மக்கள் விடுதலை முன்னணியின் பொது ஊழியர் சங்கத்தில் இணைந்து, தொழிற்சங்க நடவடிக்கைகளில் ஈடுபட்டார். 2023 மார்ச்சில் கட்டாய ஓய்விற்கு செல்லுவதற்கு முன்னர் இவர் இலங்கை பெட்ரோலியப் பொது ஊழியர் சங்கத்தின் தலைவராக இருந்துள்ளார்.
# அசோக ரன்வல

## அரசியலில்

### உள்ளாட்சி மாகாணசபை அரசுகள்

2000 முதல் 2004 வரை ரன்வல பியகமை பிரதேச சபை உறுப்பினராகத் தேர்ந்தெடுக்கப்பட்டார். பின்னர் 2004 முதல் 2009 வரையும், பின்னர் 2014 முதல் 2019 வரையும் மேல் மாகாண சபை உறுப்பினராக இருந்தார். மேல் மாகாண சபை உறுப்பினராக இருந்தபோது, சபுகஸ்கந்தை காவல்துறைக் குற்றப் பொறுப்பதிகாரியை அச்சுறுத்திய குற்றச்சாட்டில் 2018 சனவரியில் இவர் கைது செய்யப்பட்டார்.
# அசோக ரன்வல

## அரசியலில்

### நாடாளுமன்றம்

2024 நாடாளுமன்றத் தேர்தலில் அதன் கூட்டணிக் கட்சியான தேசிய மக்கள் சக்தியின் வேட்பாளராக கம்பகா மாவட்டத்தில் போட்டியிட்டு நாடாளுமன்றம் சென்றார்.
# அசோக ரன்வல

## கல்வித்தகைமை குறித்த சர்ச்சையும் பதவி விலகலும்

அசோக ரன்வல தனது தொடக்கக் கல்வியை யட்டியான தொடக்கப் பாடசாலையிலும், ஹெனிகம மத்திய கல்லூரியிலும் கற்றார்.  
2024 திசம்பரில், இலங்கை தேர்தல் ஆணையத்தின் முன்னாள் தலைவர் மகிந்த தேசப்பிரிய, புதிதாகத் தேர்ந்தெடுக்கப்பட்ட சபாநாயகர் கூறியபடி அவருக்குப் உயர்கல்விப் பட்டம் இருப்பதை நிரூபிக்குமாறு ரன்வலவுக்கு சவால் விடுத்தார். தேசப்பிரிய, சபாநாயகர் தனது கல்வித் தகுதியை நிரூபிக்கத் தவறினால் பதவி விலக வேண்டும் என்றும், அவ்வாறு செய்யத் தவறினால், ஆளும் தேசிய மக்கள் சக்தி நடவடிக்கை எடுக்க வேண்டும் என்றும் வலியுறுத்தினார். ரன்வல ஒரு பொது அறிக்கையில் தனது உயர்கல்வித் தகுதிகளில் மொரட்டுவைப் பல்கலைக்கழகத்தில் முதுகலைப் பட்டமும், சப்பானில் உள்ள வசேடா பல்கலைக்கழகத்தில் முனைவர் பட்டமும் அடங்கும் என்று கூறி விமர்சனத்தை நிராகரித்தார்.  
இலங்கை நாடாளுமன்ற அதிகாரபூர்வ இணையத்தளம் "கலாநிதி" பட்டத்தை நீக்கியுள்ளதாக நியூசுவயர் செய்தி வெளியிட்டது. இணையத்தளத்தின் காப்பகப்படுத்தப்பட்ட பதிப்புகளின் அடிப்படையில், 24 மணி நேரத்திற்குள் திருத்தம் நிகழ்ந்ததாக சுயாதீன ஆய்வாளர் கலாநிதி சஞ்சனா ஹட்டொடுவா உறுதிப்படுத்தினார். ஊடகவியலாளர் சந்திப்பின் போது கேள்வி எழுப்பப்பட்ட போது, அமைச்சரவைப் பேச்சாளர் கலாநிதி நலிந்த ஜயதிச, "அதிகாரபூர்வ பதிவுகளை சரிபார்க்கப்பட்ட சான்றிதழ்களுடன் சீரமைப்பதற்கான ஒரு நிர்வாகத் தீர்மானமே தலைப்பை நீக்கியதாக" குறிப்பிட்டார். இருப்பினும், கலாநிதிப் பட்டத்தின் செல்லுபடியாகும் தன்மை குறித்து அவர் தெளிவுபடுத்தவில்லை.  
இந்த சர்ச்சை பல எதிர்க்கட்சிகளின் கவனத்தை ஈர்த்தது, அவர்கள் தேர்ந்தெடுக்கப்பட்ட அதிகாரிகளால் கோரப்படும் கல்வி, கௌரவப் பட்டங்கள் குறித்து அதிக வெளிப்படைத்தன்மைக்கு அழைப்பு விடுத்தனர். முக்கிய எதிர்க்கட்சியான ஐக்கிய மக்கள் சக்தி ரன்வலவுக்கு எதிராக நம்பிக்கையில்லாத் தீர்மானம் கொண்டுவர இருப்பதாகத் தெரிவித்தது.  
ரன்வலவின் கல்வித் தகுதிகள் தொடர்பான சர்ச்சைகளுக்கு மத்தியில், 22 நாட்களே பதவி வகித்த நிலையில், 2024 திசம்பர் 13 அன்று நாடாளுமன்றத்தின் சபாநாயகர் பதவியைத் துறப்பதாக அறிவித்தார்.
# அசோக ரன்வல

## தேர்தல் வரலாறு

**அசோக ரன்வலவின் தேர்தல் வரலாறு**  
| 2024 நாடாளுமன்றம் | கம்பகா மாவட்டம் | மக்கள் விடுதலை முன்னணி | தேசிய மக்கள் சக்தி | align= | } |
| --- | --- | --- | --- | --- | --- |
# செவந்த் சானல் கம்யூனிகேசன்ஸ்

**செவந்த் சேனல் கம்யூனிகேசன்ஸ்** (*Seventh Channel Communications*) என்பது 1985 இல் துவக்கப்பட்ட ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இது 1990களில் பல தமிழ் தொலைக்காட்சித் தொடர்களை உருவாக்கியது. இது மணிக்கம் நாராயணனின் தலைமையில் உள்ளது.
# செவந்த் சானல் கம்யூனிகேசன்ஸ்

## வரலாறு

செவந்த் சேனல் கம்யூனிகேசன்ஸ் 1985 ஆம் ஆண்டில் மாணிக்கம் நாராயணனால் நிறுவப்பட்டது. ஒளிப்படக் கலைஞராக தனது வாழ்க்கையைத் துவக்கிய பிறகு, மணிக்கம் தூர்தர்சனுக்காக நிகழ்ச்சிகளைத் தயாரிக்கத் துவங்கினார். இந்தத் தயாரிப்பு நிறுவனம் 1990களில் தமிழ் தொலைக்காட்சி தொடர்கள் மற்றும் திரைப்படங்களுக்கான முதன்மை தயாரிப்பு நிறுவனமாக மாறியது. நிறுவனம் அதன் செயல்பாட்டின் உச்சத்தினல் இருந்தபோது சிவகுமார், ரோஜா , எஸ். பி. பாலசுப்பிரமணியம் உட்பட பல திரைப்பட நடிகர்களை தொலைக்காட்சி தொடர்களில் பணியாற்ற வைத்தது. இந்த நிறுவனம் உணவக வணிகம், நேரடி பொழுதுபோக்கு நிகழ்ச்சிகளை நடத்துதல், பன்னாட்டுத் தமிழ்த் திரைப்பட விருதுகள், தமிழ்நாடு திரைப்பட விழா ஆகியவற்றிலும் ஈடுபட்டுள்ளது.  
2005 ஆம் ஆண்டில், கமல்ஹாசன் நடித்து, கௌதம் வாசுதேவ் மேனன் இயக்கிய *வேட்டையாடு விளையாடு* (2006) படத்தை ரோஜா கம்பைன்ஸ் மற்றும் ஆஸ்கார் பிலிம்ஸ் நிறுவனங்கள் தயாரிக்கத் துவக்கி நின்றுபோன படத்தின் தயாரிப்பை செவந்த் சேனல் கம்யூனிகேஷன்ஸ் ஏற்றது.  
அறிமுக இயக்குநர் மகிழ் திருமேனி இயக்கி புதுமுகங்கள் சஞ்சய், ஏக்தா கோஸ்லா, லிஸ்னா, பூஜா ஆகியோர் நடித்த *முன்தினம் பார்த்தேனே* (2010), பார்த்திபன் மற்றும் பூர்ணா ஆகியோர் நடித்த *வித்தகன்* (2011) ஆகிய படங்களைத் தயாரித்தது. 2010 களின் முற்பகுதியில், செவந்த் சேனல் விஜய் தொலைக்காட்சியுடன் இணைந்து *மகாபாரதம்* (2013) தொடரை தமிழில் மொழிமாற்றம் செய்தது.
# செவந்த் சானல் கம்யூனிகேசன்ஸ்

## திரைப்படவியல்

; திரைப்படத் தயாரிப்பாளராக  
| } |
| --- |  
; தொலைக்காட்சித் தொடர் தயாரிப்பாளராக  
- *எத்தனை மனிதர்கள்*
- *ஸ்ரீரங்கத்து தேவதைகள்*
- *கனவுகள் இலவசம்*
- *அலை ஓசை*
- *வாழ்க்கை*
- *மறக்கமுடியவில்லை*
- *பெண்மணம்*
- *மறுபடியும் அவள்*
- *உறவுகள் ஒரு தொடர்கதை*
- *மறுபக்கம்*
- *மதுமிதா*
- *பாண்டியன் பரிசு*
- *நதி எங்கே போகிறது*
# பிளியோசிமேட்டா

**பிளியோசிமேட்டா** (*Pleocyemata*) என்பது 1963ஆம் ஆண்டில் மார்ட்டின் பர்கன்ரோட் என்பவரால் உருவாக்கப்பட்ட பத்துக்காலிகள் ஓட்டுமீன்களின் துணை வரிசை ஆகும். பர்க்கன்ரோடின் வகைப்பாடு முந்தைய துணை வரிசைகளான *நெட்டான்சியா* மற்றும் *ரெப்டான்சியா* ஒற்றை மரபு வழிக் குழுக்களாக டென்ட்ரோபிரான்சியாட்டா (இறால்) மற்றும் *பிளியோசைமேட்டா*வினைக் கொண்டது. *பிளியோசிமேட்டா*வில் *ரெப்டாண்டியா*வின் அனைத்துச் சிற்றினங்களும் அடங்கும் (நண்டு, சிங்கி இறால், கிரேபிஷ் மற்றும் பிறவற்றை உள்ளடக்கியது). இதனுடன் இசுடெனோபோடைடியா (இதில் "குத்துச்சண்டை இறால்" அல்லது "முடிதிருத்தும்-துருவ இறால்" என்று அழைக்கப்படும்) மற்றும் உண்மையான இறால்களைக் கொண்ட *கரிடியா* ஆகியவை உள்ளன.
# பிளியோசிமேட்டா

## உடற்கூறியல்

பிளியோசிமேட்டாவின் அனைத்துச் சிற்றினங்களும் பல சிறப்பம்சங்களால் ஒன்றிணைக்கப்படுகின்றன. அவற்றில் மிக முக்கியமானது- கருவுற்ற முட்டைகள் பெண்ணால் அடைகாக்கப்படுவதாகும். மேலும் சூயியா எனும் இளம் உயிர்கள் பொறிப்பதற்குத் தயாராக இருக்கும் வரை இவற்றின் வயிற்றின் அடிப்பகுதிகளில் நீந்துக் கால்களுக்கிடையே ஒட்டிக்கொண்டே இருக்கும். இந்தப் பண்பு இக்குழுவிற்கு இப்பெயரைக் கொடுக்கிறது. டென்ட்ரோபிராங்கியாட்டாவில் காணப்படும் அனைத்து உயிரிக் கிளைகளுக்கும் மாறாக பிளியோசிமேட்டாவில் ஓர் ஏடானா செவுள் கட்டமைப்பைக் கொண்டுள்ளது.
# பிளியோசிமேட்டா

## வகைப்பாட்டியல்

கீழேயுள்ள கிளை வரைபடம், வூல்ப் மற்றும் பலரின் (2019) பகுப்பாய்விலிருந்து, பெரிய வரிசையில் டென்ட்ரோபிராங்கியாட்டாவினப் பல சகோதரக் குழுக்களாகக் காட்டுகிறது.  
*பிளியோசிமேட்டா* பின்வரும் மீப்பெரும் வரிசைகளைக் கொண்டுள்ளது.  
- *இசுடெனோபோடைடியா* (இசுடெனோபோடைடியா இறால்)
- *கரிடியா* (கரிடியா இறால்)
- புரோகேரிடிடே
- *அசெலாட்டா* (முள், காலணி, எரிச்சல் சிங்கி இறால்)
- *பாலிசெலிடா* (கடலடிவாழ் ஓட்டுடலி)
- *கிளைபீடியா* (கிளைபியோய்டு சிங்கி இறால்)
- *அசுடாசிடியா* (நண்டு, பவளப்பாறை, நண்டு, கிரேபிஷ்)
- அக்சிடியா (மண் சிங்கி இறால், பேய் இறால்)
- ஜெபிடியா (சேற்றுச் சிங்கி இறால், சேற்று நண்டு)
- அனோமுரா (துறவி நண்டு, சிங்கி இறால்)
- பிராக்கியூரா (நண்டு)  
மிகப் பழமையான புதைபடிவப் பேரினமாக டெவோனியக் காலத்தினைச் சார்ந்த *பாலியோபாலேமன்* உள்ளது.
# அடியோயிடா

## சிற்றினங்கள்

தற்போது ஐந்து சிற்றினங்கள் *அடியோயிடா* பேரினத்தின் கீழ் உள்ளன.  
- *அடியோயிடா பிசுல்காட்டா* <small>ராண்டால், 1840</small>
- *அடியோயிடா சேசி* <small>டி மசன்கோர்ட், மார்க்வெட் & கீத், 2024</small>
- *அடியோயிடா* *பிலிப்சு* <small>(நியூபோர்ட், 1847)</small>
- *அடியோயிடாசெரட்டா* <small>(இசுபென்சு பேட், 1888)</small>
- *அடியோயிடா* *தாகிதென்சிசு* <small>இசுடிம்ப்சன், 1860</small>
# திலசைட்டு

**திலசைட்டு** (*Tilasite*) என்பது CaMg(AsO<sub>4</sub>)F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனேட்டு கனிம ரத்தினக்கல்லாக இது அரியப்படுகிறது. ஒற்றைச்சரிவச்சு படிக அமைப்பில் காணப்படும் திலசைட்டு கனிமம் மோவின் கடினத்தன்மை அளவுகோலில் 5 என்ற கடினத்தன்மை மதிப்பைக் கொண்டுள்ளது. ஒரு காலத்தில் சுவீடனுக்கான சுரங்க இயக்குநராகவும், வாசுட்மேன்லாந்தின் பிராந்திய ஆளுநராகவும் இருந்த டேனியல் திலசின் நினைவாக கனிமத்திற்கு திலசைட்டு எனப் பெயரிடப்பட்டது. 1895 ஆம் ஆண்டில் சுவீடியப் புவியியலாளர் எச்சால்மர் சுச்சோக்ரென் இப்பெயரைச் சூட்டினார். திலசைட்டு முதன்முதலில் சுவீடனின் வர்ம்லாந்து மாகாணத்தில் லாங்பன் பகுதியில் கண்டுபிடிக்கப்பட்டது.  
1972 ஆம் ஆண்டில் பிளாத்து மற்றும் பலர். அரிசோனாவின் பிசுபீ அருகே வகைப்படுத்தப்பட்ட மாதிரிகளை கண்டறிந்தனர்.  
1994 ஆம் ஆண்டில், வடக்கு மாசிடோனியாவின் நெச்சிலோவோவிற்கு அருகில் பெர்மனெக்கு என்பவர் திலாசைட்டைக் கண்டுபிடித்தார்.  
பன்னாட்டு கனிமவியல் சங்கம் திலசைட்டு கனிமத்தை Til என்ற குறியீட்டால் அடையாளப்படுத்துகிறது.
# இராமநாதன் அர்ச்சுனா

மரு. **இராமநாதன் அர்ச்சுனா** (*Ramanathan Archchuna*, பிறப்பு: 28 சூன் 1986) இலங்கைத் தமிழ் அரசியல்வாதியும் மருத்துவரும் ஆவார். இவர் 2024 நவம்பர் 14 இல் நடைபெற்ற 2024 நாடாளுமன்றத் தேர்தலில் யாழ்ப்பாண மாவட்டத்தில் சுயேச்சைக் குழு 17இல் போட்டியிட்டு வெற்றிபெற்று நாடாளுமன்றம் சென்றார்.
# இராமநாதன் அர்ச்சுனா

## பணி

அர்ச்சுனா சாவகச்சேரி ஆதார மருத்துவமனையில் மருத்துவக் கண்காணிப்பாளராகப் பணியாற்றினார். 2024 சூலையில், சாவகச்சேரி ஆதார மருத்துவமனையில் இடம்பெற்ற முறைகேடுகளையும் ஒழுங்கீனங்களையும் சமூக ஊடகத் தளங்கள் மூலம் அம்பலப்படுத்தியதற்காக இவர் தலைப்புச் செய்திகளில் இடம்பெற்றார். இதன் மூலம் அர்ச்சுனா ஒரு பிரபலமான நபராக அடையாளப்படுத்தப்பட்டார்.
# இராமநாதன் அர்ச்சுனா

## அரசியலில்

2024 நவம்பரில் சுயேச்சைக் குழு 17 என்ற அரசியல் குழு ஒன்றை அமைத்து, அதன் மூலம் 2024 நாடாளுமன்றத் தேர்தலில் யாழ்ப்பாணத் தேர்தல் மாவட்டத்தில் போட்டியிட்டார். இச் சுயேட்சைக் குழு 27,855 வாக்குகளைப் பெற்று ஒரு இடத்தைக் கைப்பற்றியது. அக்குழுவின் முதன்மை வேட்பாளரான அர்ச்சுனா 20,487 விருப்பு வாக்குகள் பெற்று முதலாவதாக வந்து நாடாளுமன்றம் சென்றார்.
|}
# பெரைட்டு

**பெரைட்டு** (*Perite*) என்பது PbBiO<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். என்ற குறியீட்டால் அடையாளப்படுத்துகிறது.
# பெரைட்டு

## பண்புகள்

பெரைடு கனிமம் Cmcm {C2/m 2/c 21/m} என்ற இடக்குழுவில் நேர்ச்சாய்சதுரப் படிக அமைப்பில் படிகமாகிறது. ஒளியியல் பண்புகளின் அடிப்படையில், பெரைட்டு திசை மாறுபாட்டுப் பண்பை கொண்டுள்ளது. அதாவது இக்கனிமத்தின் திசையைப் பொறுத்து ஒளியின் வேகம் மாறுபடும். நிறமற்றதாக காணப்படும் இக்கனிமம் பலவீனமான பல் நிறத் தோற்றங்களை அளிக்கிறது.  
மேற்கு ஐக்கிய அமெரிக்கா, தெற்கு ஆத்திரேலியா போன்ற இடங்களிலும் ஐரோப்பா முழுவதும் பெரைட்டு பரவியுள்ளது.
# பெரைட்டு

## படிகவியல்

பெரைட்டு கனிமம் நேர்ச்சாய்சதுரப் படிக அமைப்பைச் சேர்ந்ததாகும். மேலும் 2/மீ 2/மீ 2/மீ படிக வகுப்பின் பண்புகளைக் கொண்டுள்ளது. பெரைட்டில் மூன்று கண்ணாடி தளங்களும் மூன்று இரு மடங்கு சுழற்சி அச்சுகளும் உள்ளன.
# பகுதி வரிசையுள்ள கணம்

உள்ளடங்கலைக் கொண்டு வரிசைப்படுத்தப்பட்டுள்ள வரைபடம். மேல்நோக்குப் பாதையால் இணைக்கப்பட்டுள்ள உட்கணச் சோடிகள் ஒப்பிடத்தக்கவை (எ. கா: <math>\emptyset</math>,<math>\{x,y\}</math>); மற்றவை ஒப்பிட முடியாதவை (எ. கா: <math>\{x\}</math>, <math>\{y\}</math>)]]  
கணிதத்தில், **பகுதி வரிசையுள்ள கணம்** (*Partially ordered set*) என்பது, அதன் சில சோடி உறுப்புகளில், அவற்றிலுள்ள இரு உறுப்புகளும் ஒன்றுக்கொன்று ஒப்பிடத்தக்கனவாய் கொண்ட கணத்தைக் குறிக்கும். அதாவது பகுதி வரிசை கணத்தின் உறுப்புகளின் சில சோடிகளில், இரண்டில் எந்த உறுப்பு முந்தையதாகவும் எந்த உறுப்பு அடுத்ததாகவும் அமையும் என ஒப்பிட்டு, அதன்படி வரிசைப்படுத்த முடியும். "பகுதி" என்பது, அக் கணத்தில் எல்லாச் சோடிகளும் இவ்வாறாக ஒப்பிடத்தக்கனவாக இருக்கவேண்டியதில்லை என்பதை, குறிக்கிறது; அதாவது ஒப்பிட்டுக் கூறமுடியாத உறுப்புகளைக் கொண்ட சோடிகளும் அக்கணத்தில் இருக்கலாம்.. பகுதி வரிசையின் பொதுமைப்படுத்தலாக, முழு வரிசை அமைகிறது. முழு வரிசையுள்ள கணங்களில் அனைத்து சோடி உறுப்புகளும் ஒப்பிடத்தக்கவையாக இருக்கும்.  
பகுதி வரிசை என்பது, எதிர்வு உறவு, எதிர்சமச்சீர் உறவு, கடப்பு உறவு ஆகிய மூன்று பண்புகளையுமுடையதொரு சீரான ஈருறுப்பு உறவாகும்.  
பகுதி வரிசை கணம் என்பது, ஒரு கணம் <math>X</math>, அக்கணத்தில் வரையறுக்கப்பட்ட ஒரு பகுதிவரிசை <math>\leq</math> இரண்டும் கொண்ட ஒரு வரிசைச் சோடியாகும். அதாவது, பகுதி வரிசை கணம் <math>P</math> எனில்:  
:<math>P=(X,\leq)</math>  
பகுதி வரிசையானது தெளிவானதாக அமையும் சூழலில், <math>X</math> கணம் மட்டுமே பகுதிவரிசை கணமாக அழைக்கப்படுவதுமுண்டு.
# பகுதி வரிசையுள்ள கணம்

## பகுதி வரிசை உறவுகள்

பகுதி வரிசை என்ற பெயர் வழக்கமாக, எதிர்வு உறவு பகுதி வரிசை உறவுகளையே குறிக்கும். இக்கட்டுரையில் எதிர்வு உறவு பகுதி வரிசை உறவுகள், "கண்டிப்பற்ற" பகுதி வரிசை எனக் குறிப்பிடப்படுகின்றன. எனினும் சில நூலாசிரியர்கள் "கண்டிப்பான பகுதி வரிசை எனப்படும் எதிர்வற்ற பகுதி வரிசை உறவுகளையும் இதே பெயரால் குறிப்பிடுகின்றனர்.கண்டிப்பான பகுதி வரிசைகளையும் கண்டிப்பற்ற பகுதி வரிசைகளையும் Strict and non-strict partial orders can be put into a இருவழிக் கோப்பால் தொடர்பு படுத்தலாம். எனவே ஒவ்வொரு கண்டிப்பான பகுதி வரிசைக்கும் ஒரு தனித்த கண்டிப்பற்ற பகுதி வரிசை இருக்கும்; இதன் மறுதலையும் உண்மையாக இருக்கும்.
# பகுதி வரிசையுள்ள கணம்

## பகுதி வரிசை உறவுகள்

### பகுதி வரிசைகள்

ஒரு "வலுவிலா," *எதிர்வு*, அல்லது *கண்டிப்பற்ற பகுதி வரிசை*யானது, பொதுவாக *பகுதி வரிசை* என்று சுருக்கமாக அழைக்கப்படுகிறது. இது, எதிர்வு உறவு, எதிர்சமச்சீர் உறவு, கடப்பு உறவு ஆகிய மூன்று பண்புகளையுமுடையதொரு சீரான ஈருறுப்பு உறவாகும். அதாவது,  
கணம் <math>P</math> இல் அமைந்த '≤' என்ற சீரான ஈருறுப்பு உறவு, பகுதி வரிசையாக இருந்தால் பின்வரும் முடிவுகளை நிறைவு செய்யும்:  
: <math>\forall a, b, c \in P,</math>
1. எதிர்வு உறவு: <math>a \leq a</math>, அ.து ஒவ்வொரு உறுப்பும் தனக்குத்தானே தொடர்புடையது
1. எதிர்சமச்சீர் உறவு: <math>a \leq b,</math> <math>b \leq a</math> எனில், <math>a = b</math>, அ.து. எந்த இரு வேறுபட்ட உறுப்புகளும் ஒன்றுக்கொன்று முந்தைய உறுப்பாக இராது.
1. கடப்பு உறவு: <math>a \leq b, </math> <math>b \leq c</math> எனில், <math>a \leq c</math>.
# பகுதி வரிசையுள்ள கணம்

## பகுதி வரிசை உறவுகள்

### கண்டிப்பான பகுதி வரிசைகள்

*எதிர்வற்ற*, *வலுவான*, எனவே, மேலுள்ள வரையறையில் எதிர்வற்றமை அல்லது சமச்சீரின்மை ஆகிய இரண்டில் ஏதேனுமொன்று (இரண்டுமல்ல) விடுபட்டாலும் கூட வரையறை பொருத்தமானதாக இருக்கும்.
# பகுதி வரிசையுள்ள கணம்

## பகுதி வரிசை உறவுகள்

### கண்டிப்பான, கண்டிப்பற்ற பகுதி வரிசை உறவுகளுக்கு இடையேயான தொடர்பு

தரப்பட்டுள்ளது. மையத்தில் பகுதி வரிசை கணத்தின் வரைபடம் உள்ளது.]]  
கணம் <math>P</math> இன் மீது வரையறுக்கப்பட்டக் கண்டிப்பான பகுதி வரிசைகளும், கண்டிப்பற்ற பகுதி வரிசைகளும் நெருங்கிய தொடர்புடையவை.  
கணம் <math>P</math> இன் மீது வரையறுக்கப்பட்ட <math>\leq</math> என்ற கண்டிப்பற்ற பகுதிவரிசையிருந்து <math>a \leq a</math> என்றமையும் உறவுகளையெல்லால் நீக்கிவிடுவதன் மூலமாகக், கண்டிப்பான பகுதிவரிசையைப் பெறலாம்.  
அதாவது கண்டிப்பான பகுதிவரிசையானது கீழ்வரும் கணமாகும்:  
: <math>< \; := \ \leq\ \setminus \ \Delta_P;</math>
:இதில், <math>\Delta_P := \{ (p, p) : p \in P \}</math>என்பது <math>P \times P</math> இன் முற்றொருமை உறவையும்; <math>\;\setminus\;</math> என்பது கண வேறுப்பாட்டையும் குறிக்கின்றன.  
மறுதலையாக,  
கணம் <math>P</math> இன் மீது வரையறுக்கப்பட்ட <math><</math> என்ற கண்டிப்பற்ற பகுதிவரிசையோடு <math>a \leq a</math> என்றமையும் உறவுகளையெல்லால் இணைப்பதன் மூலம் கண்டிப்பற்ற பகுதிவரிசையைப் பெறலாம்.  
அதாவது கண்டிப்பற்ற பகுதிவரிசையானது கீழ்வரும் கணமாகும்:  
: <math>\leq\; := \;\Delta_P\; \cup \;<\;</math>  
எனவே,
:<math>\leq</math> என்பது கண்டிப்பற்ற பகுதிவரிசையெனில், அதற்குரிய கண்டிப்பான பகுதிவரிசை <math><</math>யானது கீழ்வரும் எதிர்வு உறவு ஆகும்:
::<math display=block>a < b \text{ if } a \leq b \text{ and } a \neq b.</math>  
மறுதலையாக,
:<math><</math> என்ற கண்டிப்பான பகுதிவரிசைக்குரிய கண்டிப்பற்ற பகுதிவரிசை <math>\leq</math> கீழ்வரும் எதிர்வு அடைப்பு உறவு ஆகும்:
::<math display=block>a \leq b \text{ if } a < b \text{ or } a = b.</math>
# பகுதி வரிசையுள்ள கணம்

## பகுதி வரிசை உறவுகள்

### இரும வரிசைகள்

<math>R</math> என்ற பகுதிவரிசை உறவின் *இரும வரிசை* (அல்லது *எதிர் வரிசை*) <math>R^{\text{op}}</math> என்பது <math>R</math> இன் மறுதலை உறவாக <math>R^{\text{op}}</math> ஐ எடுத்துக்கொண்டு வரையறுக்கப்படுகிறது.  
அதாவது,
:<math>y R x</math> உண்மையாக "இருந்தால், இருந்தால் மட்டுமே", <math>x R^{\text{op}} y</math> என்பதும் உண்மையாக இருக்கும்.  
கண்டிப்பற்ற பகுதிவரிசையின் இரும வரிசையும் ஒரு கண்டிப்பற்ற பகுதிவரிசையாகவே இருக்கும். அதேபோல் கண்டிப்பான பகுதிவரிசையின் இரும வரிசையும் ஒரு கண்டிப்பான பகுதிவரிசையாகும்.
# பகுதி வரிசையுள்ள கணம்

## எடுத்துக்காட்டுகள்

, வகுபடுதல் உறவால் வரிசைப்படுத்தப்படுதலை விளக்கும் வரைபடம்]]  
- வழக்கமான *விடச்-சிறியது-அல்லது-சமம்* (≤,) என்ற உறவினால் வரிசைப்படுத்தப்பட்ட மெய்யெண்களின் கணம் (<math>\mathbb{R}</math>), பகுதிவரிசை கணமாகும்.
- மெய்யெண்களின் கணம் <math>\mathbb{R}</math> இல், வழக்கமான விடச் சிறியது (<) என்ற உறவு கண்டிப்பான பகுதி வரிசையாகும். அதேபோல, விடப் பெரியது (>) என்ற உறவும் <math>\mathbb{R}</math> இன் மீது கண்டிப்பான பகுதி வரிசையாகும்.
- எடுத்துக்கொள்ளப்படும் கணத்தின் எல்லா உட்களங்களும் கொண்ட கணம், உள்ளடங்கள் செயலால் வரிசைப்படுத்தப் படுகிறது (படம்:&nbsp;1).
- இயல் எண்களின் கணம், வகுபடுதல் உறவால் வரிசைப்படுத்தப் படுகிறது (படம்: &nbsp;3, &nbsp;4)
# கதிரேலைட்டு

**கதிரேலைட்டு** (*Kadyrelite*) என்பது Hg<sub>4</sub>(Br,Cl)<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1987 ஆம் ஆண்டில் இக்கனிமம் கண்டறியப்பட்டது. பிரகாசமானது முதல் மங்கலான ஆரஞ்சு வரையிலான நிறத்தில் காணப்படுகிறது. மோவின் கடினத்தன்மை அளவுகோலில் 2½ -3 என்ற கடினத்தன்மையைக் கொண்டுள்ளது. உருசியாவின் கதிரேல் பகுதியில் கண்டறியப்பட்ட காரணத்தால் கதிரேலைட்டு எனப் பெயரிடப்பட்டது.
# கர்னால் கோட்டம்

**கர்னால் கோட்டம்** (*Karnal division*) இந்தியாவின் அரியானா மாநிலத்தின் உள்ள ஆறு கோட்டங்களில் ஒன்றாகும். கர்னால், பானிபட் மற்றும் கைதல் மாவட்டங்கள் இக்கோட்டத்தில் உள்ளடங்கியுள்ளன. 2017 ஆம் ஆண்டு சனவரி மாதத்தில் இதற்கான அறிவிப்பு அறிவிக்கப்பட்டது. 2 பிப்ரவரி 2017 ஆம் ஆண்டு பிப்ரவரி மாதம் அரியானா அமைச்சரவையால் கர்னால் கோட்டம் அங்கீகரிக்கப்பட்டது.
# பரிதாபாது கோட்டம்

**பரிதாபாது கோட்டம்** (*Faridabad division*) இந்தியாவின் அரியானா மாநிலத்தின் உள்ள ஆறு கோட்டங்களில் ஒன்றாகும். பல்வல், பரிதாபாது மற்றும் நூக்கு மாவட்டம் ஆகிய மாவட்டங்கள் இக்கோட்டத்தில் உள்ளடங்கியுள்ளன. 2017 ஆம் ஆண்டு சனவரி மாதத்தில் இதற்கான அறிவிப்பு அறிவிக்கப்பட்டது. 2 பிப்ரவரி 2017 ஆம் ஆண்டு பிப்ரவரி மாதம் அரியானா அமைச்சரவையால் கர்னால் கோட்டம் அங்கீகரிக்கப்பட்டது.
# தாதர் சட்டமன்றத் தொகுதி

**தாதர் சட்டமன்றத் தொகுதி** (*Dadar Assembly constituency*) என்பது இந்தியாவின் மகாராட்டிரா சட்டமன்றத் தொகுதிகளில் ஒன்றாகும். இது தென்மத்திய மும்பை மக்களவைத் தொகுதியின் ஒரு பகுதியாக இருந்தது. தாதர் தொகுதி 2004 தேர்தலுக்குப் பின்னர் 2008இல் மாகிம் சட்டமன்றத் தொகுதியுடன் தொகுதியுடன் இணைக்கப்பட்டது.
# தாதர் சட்டமன்றத் தொகுதி

## சட்டமன்ற உறுப்பினர்கள்

| 1962 | பிரகலா அத்ரே | சுயேச்சை |
| --- | --- | --- |
| 1967 | வாமன் மட்கர் | இந்திய தேசிய காங்கிரசு |
| 1972 |  |  |
| 1978 | ஹேமச்சந்திர குப்தே | ஜனதா கட்சி |
| 1980 | ஷரயு தாகூர் | இந்திய தேசிய காங்கிரசு (இ). |
| 1985 | இந்திய தேசிய காங்கிரசு |  |
| 1990 | மனோகர் ஜோஷி | சிவசேனா |
| 1995 |  |  |
| 1999 | விசாகா ரவுத் |  |
| 2004 | சதா சர்வங்கர் |  |
| } |  |  |
# தாதர் சட்டமன்றத் தொகுதி

## தேர்தல் முடிவுகள்

### 1995 சட்டப்பேரவைத் தேர்தல்

- பிரகலாத் கேசவ் அத்ரே (சுயேச்சை 22,469 வாக்குகள்)
- திரிம்பக் ராமச்சந்திர நரவானே (இதேகா) 21,843 வாக்குகள்
# தாதர் சட்டமன்றத் தொகுதி

## தேர்தல் முடிவுகள்

### 1962 சட்டப்பேரவைத் தேர்தல்

- சராரயு ஜி. தாகூர் (இதேகா) 18,134 வாக்குகள்
- சுதிர் ஜோசி (சுயேச்சை/சிவசேனா) -14,872 வாக்குகள்
# தாதர் சட்டமன்றத் தொகுதி

## தேர்தல் முடிவுகள்

### 1985 சட்டப்பேரவைத் தேர்தல்

- மனோகர் கஜானன் ஜோசி (சிவசேனா) 58,901 வாக்குகள்
- சராயு கோவிந்த் தாகூர் (இதேகா) -20,482 வாக்குகள்
# நியோகரிடினா

***நியோகரிடினா*** என்பது *அட்டியிடே* இறால் ஒரு பேரினமாகும். இது மார்ச் 2023 நிலவரப்படி 26 சிற்றினங்களைக் கொண்டுள்ளது. இந்தப் பேரினத்தின் சிற்றினங்கள் சீனா, கொரியா, சப்பான், தைவான் உட்படக் கிழக்கு ஆசியா முழுவதும் பரவியுள்ளன. பல *அட்டியிடே* இறால்களைப் போலவே, இவை நன்னீர் வாழ்விடங்களில் வாழ்கின்றன.  
இப்பேரினத்தின் கீழ் 26 சிற்றினங்கள் உள்ளன.
இவை:
- *நியோகரிடினா அன்குயென்சிசு* <small>லியாங், ஜு & சியோங், 1984</small>
- *நியோகரிடினா பனாமா* <small>(லியாங், 2004)</small>
- *நியோகரிடினா ப்ரெவிடாக்டைலா* <small>(லியாங், சென் & டபிள்யூ.-எக்ஸ். லி, 2005)</small>
- *நியோகரிடினா கர்விப்ரனசு* <small>(லியாங், 1979)</small>
- *நியோகரிடினா டேவிடி* <small>(போவியர், 1904)</small> (முன்னர், *நியோகரிடினா ஹெட்டிரோபோடா* <small>(குளோட்சு & கார்கே, 2013)</small>)
- *நியோகரிடினா யூசுபினோசா* <small>(கெய், 1996)</small>
- *நியோகரிடினா போன்டிகுலாட்டா* <small>(ஷிஹ், கேய், & சியு, 2019)</small>
- *நியோகரிடினா புகியென்சிசு* <small>(லியாங் & யான், 1977)</small>
- *நியோகரிடினா கிராசிலிபோடா* <small>(லியாங், 2004)</small>
- 'நியோகரிடினா கோப்பெண்டோபோடா'' <small>(சென், 1948)</small>
- *நியோகரிடினா ஹோமோசுபினா* <small></small>
- *நியோகரிடினா இரியோமோடென்சிசு* <small>(நருசு, சோகிதா & கேய், 2006)</small>
- *நியோகரிடினா இசிகாகியென்சிசு* <small>(புஜினோ & சோகிதா, 1975)</small>
- *நியோகரிடினா கெட்டகாலன்* <small>(ஷிஹ் & கெய், 2007)</small>
- *நியோகரிடினா கியூன்பை* <small>(எச். எசு. கிம், 1976)</small>
- *நியோகரிடினா லின்ஃனென்சிசு* <small>(கெய், 1996)</small>
- *நியோகரிடினா லாங்கிபோடா* <small>(கெய், 1995)</small>
- *[நியோகரிடினா பல்மேட்டா=என். cf ஜாங்ஜியாஜியென்சிசு* <small>(சென், 1948)</small>
- *நியோகரிடினா சாசேம்* <small>(சிகிக்& கேய், 2007)</small>
- *நியோகரிடினா இசுபினோசா* <small>(லியாங், 1964)</small>
- *நியோகரிடினா சியாபுன்னென்சிசு* <small>(ஜெங், 2002)</small>
- *நியோகரிடினா யூலுயென்சிசு* <small>(சென், சென்& குவோ, 2018)</small>
- *நியோகரிடினா ஜாங்ஜியாஜியென்சிசு* <small>(கெய், 1996)</small>
- *நியோகரிடினா சோஉசுகென்சிசு* <small>(கெய், 1996)</small>
# செந்தூல் எல்ஆர்டி நிலையம்

**செந்தூல் எல்ஆர்டி நிலையம்** அல்லது **செந்தூல் இலகு விரைவுப் போக்குவரத்து நிலையம்** (ஆங்கிலம்: *Sentul LRT Station*; மலாய்: *Stesen LRT Sentul*; சீனம்: 冼都站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்கள் பரிமாறும் இடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  
உயர்த்தப்பட்ட நிலையில் அமைக்கப்பட்டுள்ள இந்த நிலையம், கோலாலம்பூர், செந்தூல் நகர்ப்புறத்தில் அமைந்துள்ளது. இந்த நிலையத்திற்கு அருகில் மெதடிஸ்ட் ஆண்கள் மேல்நிலைப் பள்ளி *(Methodist Boys Secondary School Sentul);* வெஸ்லி மெதடிஸ்ட் பள்ளி *(Wesley Methodist School);* மேலும் மூன்று தொடக்கப் பள்ளிகள் உள்ளன. இந்த நிலையம், நடுத்தர மற்றும் குறைந்த விலை மனைத்திட்டங்களால் சூழப்பட்டுள்ளது.
# செந்தூல் எல்ஆர்டி நிலையம்

## பொது

செந்தூல் எனும் அதே பெயரைப் பகிர்ந்து கொண்டாலும், செந்தூல் எல்ஆர்டி நிலையமானது **** செந்தூல் கொமுட்டர் நிலையத்துடன் இணையவில்லை. இரண்டு நிலையங்களும் ஏறக்குறைய 800 மீட்டர் நடந்து செல்லும் தொலைவில் உள்ளன. இருப்பினும் இரண்டு நிலையங்களும் தனித்தனியாக இயங்குகின்றன.  
செந்தூல் கொமுட்டர் நிலையம்தான் செந்தூலில் கட்டப்பட்ட முதல் தொடருந்து போக்குவரத்து நிலையமாகும். செந்தூல் எல்ஆர்டி நிலையம் பின்னர் கட்டப்பட்டது. இந்த நிலையம் நகர்ப்புற மக்களுக்குச் சேவை செய்கிறது. செந்தூல் கொமுட்டர் நிலையம் செந்தூல் புறநகர் மக்களின் போக்குவரத்தைக் கருத்தில் கொண்டு கட்டப்பட்டது.
# செந்தூல் எல்ஆர்டி நிலையம்

## பொது

### பண்டார் பாரு செந்தூல்

எனவே குழப்பத்தைத் தவிர்க்க, அதிகாரப்பூர்வ தொடருந்து போக்குவரத்து வரைபடத்தில் எல்ஆர்டி நிலையத்திற்கு, செந்தூல் எனும் பெயர் பண்டார் பாரு செந்தூல் என இணைக்கப்பட்டுள்ளது.  
முன்னாள் இஸ்டார் *(LRT STAR)* *(Sistem Transit Aliran Ringan)* இறுதிக் கட்ட மேம்பாட்டின் ஒரு பகுதியாக 1998-இல் இந்த நிலையம் பொதுமக்களுக்கு திறக்கப்பட்டது.
# செந்தூல் எல்ஆர்டி நிலையம்

## செந்தூல்

செந்தூல் என்பது கோலாலம்பூரில் உள்ள ஒரு முக்கிய நகரமாகும். இது செந்தூல் பாராட் *(Sentul Barat)* மற்றும் செந்தூல் தீமோர் *(Sentul Timur)* என இரண்டு பிரிவுகளாகப் பிரிக்கப்பட்டுள்ளது.  
செந்தூல் சாலை மற்றும் ஈப்போ சாலை ஆகியவை இப்பகுதிகளுக்குச் சேவை செய்யும் இரண்டு முக்கிய சாலைகள் ஆகும்.  
இந்தச் செந்தூல் தீமோர் எல்ஆர்டி நிலையம், ஒரு பரிமாற்ற நிலையமாக நியமிக்கப்படாவிட்டாலும், இதே செந்தூல் தீமோர் எல்ஆர்டி நிலையத்திலிருந்து பத்துமலை–புலாவ் செபாங் வழித்தடத்தில் உள்ள **** செந்தூல் கொமுட்டர் நிலையம் வரை பயணிகள் நடந்தே செல்லலாம். நடந்து செல்ல ஏறக்குறைய 15 - 20 நிமிடங்கள் பிடிக்கும்.
# தாராவி சட்டமன்றத் தொகுதி

**தாராவி சட்டமன்றத் தொகுதி** (*Dharavi Assembly constituency*) என்பது மும்பை நகர மாவட்டத்தில் அமைந்துள்ள மகாராட்டிராச் சட்டமன்ற பத்துத் தொகுதிகளில் ஒன்றாகும்.
# தாராவி சட்டமன்றத் தொகுதி

## கண்ணோட்டம்

தாராவி (178) என்பது மும்பை நகர மாவட்டத்தில் அமைந்துள்ள 10 சட்டமன்றத் தொகுதிகளில் ஒன்றாகும். 2009ஆம் ஆண்டில் வாக்காளர்களின் எண்ணிக்கை 268,779 ஆகும். இதில் ஆண்கள் 152,013, பெண்கள் 116,766 ஆவர். வாக்காளர்களில் 113,732 சிறுபான்மை சமூகத்தைச் சேர்ந்தவர்கள்.  
இது மும்பை தெற்கு மத்திய மக்களவைத் தொகுதியின் ஒரு பகுதியாகும். ஐந்து சட்டமன்றத் தொகுதிகளுடன், மும்பை நகர மாவட்டத்தைச் சேர்ந்த சியோன் கோலிவாடா, வடாலா, மாகிம் மற்றும் மும்பை புறநகர் மாவட்டத்தைச் சேர்ந்த செம்பூர் மற்றும் அனுசக்தி நகர் ஆகிய தொகுதிகளும் அடங்கும்.
# தாராவி சட்டமன்றத் தொகுதி

## சட்டப்பேரவை உறுப்பினர்கள்

| 1978 | சத்யேந்திரா மோர் |  |
| --- | --- | --- |
| 1980 | பிரேமானந்த் அவலே |  |
| 1985 | ஏக்நாத் கெயிக்வாட் |  |
| 1990 |  |  |
| 1995 | பாபுராவ் மானே |  |
| 1999 | ஏக்நாத் கெய்க்வாட் |  |
| 2004 | வர்சா கெய்க்வாட் |  |
| 2009 |  |  |
| 2014 |  |  |
| 2019 |  |  |
| 2024 | ஜோதி கெய்க்வாட் | } |
# தோட்டி (பழங்குடி மக்கள்)

**தோட்டி பழங்குடி மக்கள்**,(*Thoti*), இந்தியாவின் தெலங்காணா மாநிலத்தில் வாழும் பூர்வ குடிகள் ஆவர்.கோண்டி மொழி பேசும் இம்மக்கள் கோண்டு பழங்குடி இனத்தின் உட்பிரிவினர் ஆவார். இம்மக்கள் தெலங்கானாவின் அதிலாபாத் மாவட்டம், ஐதராபாத் மாவட்டம், கரீம்நகர் மாவட்டம், மகபூப்நகர் மாவட்டம், மேடக் மாவட்டம், நல்கொண்டா மாவட்டம், நிசாமாபாத் மாவட்டம் மற்றும் வாரங்கல் மாவட்டங்களில் பரவலாக வாழ்ந்தாலும்; அதிலாபாத் மாவட்டத்தின் 42 கிராமங்களில் அதிகமாக வாழ்கின்றனர். 2011ஆம் ஆண்டின் கணக்கெடுப்பின்படி, இம்மக்களின் தொகை 2231 ஆகும். தெலங்காணாவின் அதிலாபாத் மாவட்டத்தில் வசிக்கும் தோட்டி பழங்குடியினர் பாரம்பரியமாக பச்சை குத்துக்கொள்வதும், அதையே ஒரு தொழிலாக செய்யும் வழக்கம் உள்ளது.
# வர்சா கெய்க்வாட்

**வர்சா ஏக்நாத் கெய்க்வாட்** (*Varsha Gaikwad*)(பிறப்பு 3 பிப்ரவரி 1975) ஓர் இந்திய அரசியல்வாதியும் மகாராட்டிர மாநில சட்டமன்ற உறுப்பினரும் ஆவார். இவர் இந்திய நாடாளுமன்ற மக்களவை உறுப்பினராக உள்ளார். இவர் மும்பை பிராந்தியக் காங்கிரசு கட்சியின் தலைவராக உள்ளார். முன்னதாக, இவர் மகாராட்டிர சட்டமன்றத்தில் நான்கு முறை உறுப்பினராக இருந்தார். மும்பையில் உள்ள தாராவி சட்டமன்றத் தொகுதியின் சட்டமன்ற உறுப்பினராக 2004 முதல் 2024 வரை காங்கிரசு கட்சியினைப் பிரதிநிதித்துவப்படுத்தினார் (2004-2024). இவர் 30 திசம்பர் 2019 முதல் 29 சூன் 2022 வரை மகாராட்டிராவின் அமைச்சரவை அமைச்சராகப் பணியாற்றினார்.  
கெய்க்வாட் 2024 மக்களவைத் தேர்தலில் மும்பை வடக்கு மத்திய மக்களவைத் தொகுதியில் வெற்றி பெற்று நாடாளுமன்ற மக்களவை உறுப்பினர் ஆனார். இவர் பாஜக வேட்பாளர் வழக்கறிஞர் உஜ்வால் நிகாமை தோற்கடித்தார். 18வது மக்களவையில் உள்ள மூன்று புத்த நாடாளுமன்ற உறுப்பினர்களில் இவரும் ஒருவர்.
# வர்சா கெய்க்வாட்

## வகித்தப் பதவிகள்

- 2004-2009: மகாராட்டிரச் சட்டமன்ற உறுப்பினர் (முதல் முறை)
- 2009-2014: மகாராட்டிரச் சட்டமன்ற உறுப்பினர் (2வது முறை)
- 2009-2010: மாநில மருத்துவ கல்வி, உயர் மற்றும் தொழில்நுட்பக் கல்வி, சுற்றுலா, சிறப்பு உதவி அமைச்சர்
- 2010-2014: பெண்கள் மற்றும் குழந்தைகள் மேம்பாட்டுக்கான அமைச்சரவை அமைச்சர், மகாராட்டிரா அரசு
- 2014-2019: மகாராட்டிரச் சட்டமன்ற உறுப்பினர் (3வது பதவிக்காலம்)
- 2019-2024: மகாராட்டிரச் சட்டமன்ற உறுப்பினர் (4வது பதவிக்காலம்)
- பள்ளிக் கல்வித் துறைக்கான அமைச்சரவை அமைச்சர், மகாராட்டிர அரசு மகாராட்டிரா அரசு
- 2024-தற்போதைய நாடாளுமன்ற உறுப்பினர், மக்களவை
# வர்சா கெய்க்வாட்

## தனிப்பட்ட வாழ்க்கை

வர்சா கெய்க்வாட்டின் தந்தை ஏக்நாத் கெய்க்வாட், இவர் மூன்று முறை நாடாளுமன்ற உறுப்பினராக இருந்தவர் ஆவார். இவர் அம்பேத்காரிய புத்தக் குடும்பத்தைச் சேர்ந்தவர். மும்பையில் உள்ள சித்தார்த் கலை, அறிவியல் மற்றும் வணிகவியல் கல்லூரி விரிவுரையாளராக இருந்தார்.
# அருண் ஹேமச்சந்திரா

**அருண் ஹேமச்சந்திரா** (*Arun Hemachandra*, 19 சூலை 1991) ஓர் இலங்கைத் தமிழ் அரசியல்வாதி ஆவார். 2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இவர் தேசிய மக்கள் சக்தியின் சார்பில் திருகோணமலை மாவட்டத்தில் போட்டியிட்டு வெற்றி பெற்றார். அருண் ஹேமச்சந்திரா 2024 நவம்பர் 21 இல், அனுர குமார திசாநாயக்கவின் அரசில் வெளிவிவகார, வெளிநாட்டு வேலை வாய்ப்பு பிரதி அமைச்சராக நியமிக்கப்பட்டார். தேசிய மக்கள் சக்தியின் நிறைவேற்றுக் குழு உறுப்பினராக இவர் உள்ளார். மேலதிகமாக இவர் திருகோணமலை, மட்டக்களப்பு மாவட்டங்களுக்கான ஒருங்கிணைப்புக் குழுக்களின் தலைவராகவும் 2024 நவம்பர் மாதத்தில் நியமிக்கப்பட்டார்.  
திருகோணமலையில் பிறந்த அருண் ஹேமச்சந்திரா திருகோணமலை கோணேஸ்வரா இந்துக்கல்லூரி, கண்டி திரித்துவக் கல்லூரி ஆகியவற்றில் கல்வி கற்றார்.
# அருண் ஹேமச்சந்திரா

## தேர்தல் வரலாறு

**அருண் ஹேமச்சந்திராவின் தேர்தல் வரலாறு**  
| 2024 நாடாளுமன்றம் | திருகோணமலை மாவட்டம் | மக்கள் விடுதலை முன்னணி | தேசிய மக்கள் சக்தி | align= | } |
| --- | --- | --- | --- | --- | --- |
# உத்ராபதி விசுவராயர்

**உத்ராபதி விசுவராயர்** இந்திய விடுதலைப் போராட்டத்தில் ஈடுபட்ட தியாகி ஆவார்.
# உத்ராபதி விசுவராயர்

## வாழ்க்கைக் குறிப்பு

இவர் தஞ்சாவூர் மாவட்டம், பாபநாசம் வட்டத்தில் அமைந்த அம்மாபேட்டை கிராமத்தில் கள்ளர் மரபில் 07-09-1909 இல் பிறந்தார்.
# உத்ராபதி விசுவராயர்

## இந்திய விடுதலைப் போராட்டம்

இவர் எழுத்தறிவு பெற்றவர், 1930 இல் உப்புச் சத்தியாகிரகம் இயக்கத்தில் சேர்ந்தார், அதே ஆண்டு வெளிநாட்டு துணி புறக்கணிப்பு, கள்ளுக்கடை மறியல் மற்றும் 1941 இல் தனிநபர் சத்தியாகிரகம் ஆகியவற்றில் பங்கேற்றார்.  
இதில் கைது செய்யப்பட்டு ஆங்கிலேய அரசால் தண்டனை விதிக்கப்பட்டு 1933, 1941 மற்றும் 1942 இல் சிறைவாசம் அனுபவித்தார். நான்கு ஆண்டுகள் திருச்சிராப்பள்ளி, பெல்லாரி சிறைகளில் வைக்கப்பட்டார்.  
24 ஆண்டுகள் பாபநாசம் தாலுகாகாங்கிரஸ் கமிட்டி செயலாளராக இருந்தார். 09-2-1956 இல் இறந்தார்.
# நிக்கல் மோனோசிலிசைடு

**நிக்கல் மோனோசிலிசைடு** (*Nickel monosilicide*) என்பது NiSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். நிக்கலும் சிலிக்கானும் சேர்ந்து இந்த உலோகங்களிடை சேர்மம் உருவாகிறது. மற்ற நிக்கல் சிலிசைடுகளைப் போலவே, நுண் மின்னணுவியல் பகுதியில் NiSi சேர்மமும் முக்கியத்துவம் வாய்ந்ததாகும். இச்சேர்மம் 1000 பாகை செல்சியசு வெப்பநிலையில் உருகுகிறது.
# நிக்கல் மோனோசிலிசைடு

## தயாரிப்பு

நிக்கல் மோனோசிலிசைடை சிலிக்கான் மீது ஒரு நிக்கல் அடுக்கை படிய தொடர்ந்து காய்ச்சிக் குளிரவைத்தல் மூலம் தயாரிக்கலாம். 4 நானோமீட்டர் அளவுக்கு மேல் தடிமன் கொண்ட Ni படிவுகளின் நிகழ்வுகளில் இயல்பான கட்ட மாற்றம் Ni<sub>2</sub>Si சேர்மத்திற்கு 250 °செல்சியசு வெப்பநிலையிலும் தொடர்ந்து NiSi சேர்மத்திற்கு 350 °செல்சியசு வெப்பநிலையிலும் மற்றும் NiSi<sub>2</sub> சேர்மத்திற்கு தோராயமாக 800 °செல்சியசு வெப்பநிலையிலும் நிலைமாற்றம் கொடுக்கப்படுகிறது. ஆரம்ப Ni தடிமன் 4 நானோமீட்டருக்கும் கீழே உள்ள படிவுகளுக்கு நேர்ச்சாய்சதுர Ni<sub>2</sub>Si சேர்மத்திலிருந்து நிக்கல் மோனோசிலிசைடு கட்டத்தைத் தவிர்த்து படிக வளர்ச்சி நிலைக்கு (NiSi<sub>2−x</sub>) நேரடி மாற்றம் காணப்படுகிறது.
# நிக்கல் மோனோசிலிசைடு

## பயன்கள்

பல பண்புகள் நிக்கல் மோனோசிலிசைடு சேர்மத்தை நுண் மின்னணுவியல் பகுதியில் ஒரு முக்கியமான உள்ளூர் தொடர்புப் பொருளாக ஆக்குகின்றன. அவற்றுள் குறைக்கப்பட்ட வெப்ப அளவான 13-14 μΩ·செ.மீ குறைந்த எதிர்ப்பாற்றல் மற்றும் மாற்று சேர்மங்களுடன் ஒப்பிடும்போது சிலிக்கான் நுகர்வு குறைக்கப்படுகிறது.
# இந்தியக் காங்கிரசு (சமதர்மம்) - சரத் சந்திர சின்கா

**இந்தியக் காங்கிரசு (சமதர்மம்) சரத் சந்திர சின்கா** (*Indian Congress (Socialist) – Sarat Chandra Sinha*) என்பது 1984 முதல் 1999 வரை இந்தியாவில் செயல்பட்ட ஓர் அரசியல் கட்சி. இந்தக் கட்சி இந்தியக் காங்கிரசில் (சமதர்மம்) பிளவு ஏற்பட்டதன் மூலம் உருவாக்கப்பட்டது. இந்தக் கட்சியின் தலைவராக அசாமின் முன்னாள் முதலமைச்சர் (1971-78) சரத் சந்திர சின்கா செயல்பட்டார்.  
இந்தப் பிரிவு 1999இல் சரத் பவாரின் தேசியவாத காங்கிரசு கட்சியுடன் (என். சி. பி) இணைந்தது.
# அமல்னேர் சட்டமன்றத் தொகுதி

**அமல்னேர் சட்டமன்றத் தொகுதி** (Amalner Assembly constituency) என்பது மேற்கத்திய இந்தியா மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது. இது சல்கான் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும், மேலும் இந்த மாவட்டத்தில், சல்கான் நகரம், சல்கான் கிராமப்புறம், எரண்டோல், சாலிசுகான் மற்றும் பச்சோரா ஆகிய தொகுதிகளும் உள்ளடங்கும்.  
| ஆண்டு | வேட்பாளர் | கட்சி |
| --- | --- | --- |
| 1951 | பாட்டீல் நம்தேயோ யாதவ் |  |
| 1962 | ஷாஜஹான்கான் ஜலம்கான் தத்வி |  |
| 1967 | கே.எம்.பாட்டீல் |  |
| 1972 | ஜகத்ராவ் வியங்கத்ராவ் பவார் |  |
| 1978 | குலாப்ராவ் வாமன்ராவ் பாட்டீல் |  |
| 1980 | குலாப்ராவ் வாமன்ராவ் பாட்டீல் |  |
| 1985 | அம்ருத்ராவ் வாமன்ராவ் பாட்டீல் |  |
| 1990 | குலாப்ராவ் வாமன்ராவ் பாட்டீல் | ஜனதா தல் |
| 1995 | அபாசாகேப் டாக்டர் பி எஸ் பாட்டீல் |  |
| 1999 | அபாசாகேப் டாக்டர் பி எஸ் பாட்டீல் |  |
| 2004 | அபாசாகேப் டாக்டர் பி எஸ் பாட்டீல் |  |
| 2009 | க்ருசிபூசன் சாகேப்ராவ் தோண்டு பாட்டீல் |  |
| 2014 | சிரிசு கிராலால் சௌதாரி |  |
| 2019 | அனில் பய்தாசு பாட்டீல் |  |
| 2024 | } |  |
# சிந்து சமவெளி பாலைவனம்

**சிந்து சமவெளி பாலைவனம்**, பாகிஸ்தான் நாட்டின் பஞ்சாப் மாகாணாத்தின் வடமேற்கில், சிந்து ஆறு மற்றும் செனாப் ஆறுகளுக்கு இடைப்பட்ட பகுதியில் அமைந்துள்ளது. இதில் பெரும்பாலும் மனிதர்கள் வாழாத, புதர்ச் செடிகள் நிறைந்தது. இப்பாலைவனம் 19,501 சதுர கிலோ மீட்டர் பரப்பளவு கொண்டது. இதன் கோடைக்கால வெப்ப நிலை ) ஆகவும்; குளிர்காலத்தில் பனி உறைந்து காணப்படும். இதன் கோடைக்கால சராசரி ஆண்டு மழைப்பொழிவு ஆக உள்ளது.  
தார் பாலைவனம் போன்று புதர் காடுகள் கொண்ட இப்பாலைவனத்தில் ஓநாய், வரிக் கழுதைப்புலி, கறகால் பூனை, இந்தியச் சிறுத்தை, காட்டுச் செம்மறி ஆடு, கொறிணிகள் மற்றும் செங்கழுத்து வல்லூறு உள்ளிட்ட 190 வகையான பறவையினங்கள் காணப்படுகிறது.
# சோலாப்பூர் தெற்கு சட்டமன்றத் தொகுதி

**சோலாப்பூர் தெற்கு சட்டமன்றத் தொகுதி **(*Solapur South Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளுள் ஒன்றாகும். இந்தத் தொகுதி சோலாப்பூர் மாவட்டத்தில் அமைந்துள்ளது.
# சோலாப்பூர் தெற்கு சட்டமன்றத் தொகுதி

## புவியியல் பரப்பு

இந்தத் தொகுதியில் சோலாப்பூர் வடக்கு வட்டத்தில் உள்ள திர்கே, செல்கா வருவாய் வட்டங்கள், சோலாப்பூர் மாநகராட்சி பகுதி எண் 7 முதல் 14 மற்றும் 40-43 மற்றும் சோலாப்பூர் தெற்கு வட்டத்தின் காட்ஜி, மாண்ட்ரூப் மற்றும் வின்சூர் வருவாய் வட்டங்கள் அடங்கும்.}}
# வித்தியாசாகர் சேது

படித்துறையிலிருந்து வித்தியாசாகர் பாலத்தின் காட்சி|alt=]]  
**வித்தியாசாகர் சேது** அல்லது **ஊக்ளி ஆற்றின் இரண்டாவது பாலம்**, இந்தியாவின் மேற்கு வங்காள மாநிலத்தில், கொல்கத்தா மற்றும் ஹவுரா நகரங்களை ஊக்லி ஆற்றின் மீது கட்டப்பட்ட இப்பாலத்தின் வழியாக இணைக்கிறது. இப்பாலம் நீளம் மற்றும் அகலம் கொண்டது. இதில் மூன்று மற்றும் நான்கு சக்கர வாகனங்கள் பயணிக்க சுங்கக் கட்டணம் வசூலிக்கப்படுகிறது. கல்வியாளர் ஈஸ்வர சந்திர வித்யாசாகர் நினைவாக, 1992ஆம் ஆண்டில் கட்டப்பட்ட இப்பாலம் எஃகு வடக்கம்பிகளால் இழுத்துக் கட்டப்பட்டுள்ளது. இப்பாலம் கட்டுவதற்கான செலவு ரூபாய் 388 கோடி ஆகும். இதனை ஊக்லி ஆறு திட்ட ஆணையரால் வடிவமைக்கப்பட்டது.இப்பாலத்தில் வாகனங்கள் செல்ல இடது பக்கம் மூன்று வரிசையும், வலது பக்கம் மூன்று வரிசைகளும் உள்ளது. தேசிய நெடுஞ்சாலை 12ன் ஒரு பகுதியாக இப்பாலம் உள்ளது.
# வித்தியாசாகர் சேது

## இதனையும் காண்க

- மேற்கு வங்காளத்தின் மிக நீளமான பாலங்களின் பட்டியல்
# கோவிந்து மாளவியா

பண்டிட் **கோவிந்த மாளவியா**(14 செப்டம்பர் 1902–27 பிப்ரவரி 1961), இந்தியாவின் தற்கால உத்தரப் பிரதேச மாநிலத்தைச் சேர்ந்த இந்திய விடுதலை இயக்க வீரரும், கல்வியாளரும், அரசியல்வாதியும் ஆவார். இவரது தந்தை மதன் மோகன் மாளவியா இந்திய தேசிய காங்கிரசு கட்சியின் தேசியத் தலைவரும், பனாரசு இந்து பல்கலைக்கழகத்தின் நிறுவனரும் ஆவார்.  
இவர் பனாரஸ் இந்து பல்கலைக்கழகத்தின் துணை வேந்தராக 6 டிசம்பர் 1948 முதல் 21 நவம்பர்1951 வரை பணியாற்றினார். உத்தரப் பிரதேசத்தில் உள்ள சுல்தான்பூர் மக்களவைத் தொகுதியிலிருந்து நாடாளுமன்ற மக்களவை உறுப்பினராக 1952 முதல் 1961 வரை இருந்தவர்.
# கிரிதர் மாளவியா

**கிரிதர் மாளவியா** (14 நவம்பர் 1936 – 18 நவம்பர் 2024) அலகாபாத் உயர் நீதிமன்ற நீதியரசரும், பனாரசு இந்துப் பல்கலைக்கழகத்தின் வேந்தராகவும் செயல்பட்டவர்.இவர் இந்திய விடுதலை இயக்க வீரர் மதன் மோகன் மாளவியாவின் பேரனும்; கோவிந்த் மாளவியாவின் மகனும் ஆவார். இவரது மகன் மனோஜ் மாளவியா இந்தியக் காவல் பணி அதிகாரி ஆவார்.  
கங்கை ஆறு தூய்மை இயக்கத்தின் தலைவராக கிரிதர் மாளவியா இருந்தார் இவர் கங்கை மகாசபையின் தலைவராக பணியாற்றியவர்.
# மதுரை தொடருந்து கோட்டம்

**மதுரை தொடருந்து கோட்டம்** (*Madurai railway division*) என்பது இந்தியாவின் இந்திய இரயில்வேயின், தென்னக இரயில்வே மண்டலத்தின் ஒரு தொடருந்து கோட்டமாகும். இந்தக் கோட்டம் அதிகாரப்பூர்வமாக 1956 ஆம் ஆண்டு உருவாக்கப்பட்டது. இது 1,356 கிமீ (843 மைல்) நீளத்துக்கு மேல் பரவியுள்ளது, இது தென்னக இரயில்வேயின் மிகப்பெரிய தொடருந்து கோட்டமாகும். திருவனந்தபுரம் தொடருந்து கோட்டம் உருவாவதற்கு முன்பு, இது நாட்டிலேயே மிகப்பெரிய தொடருந்து கோட்டங்களில் ஒன்றாக இருந்தது. தற்போது இது தமிழ்நாட்டின் பன்னிரண்டு மாவட்டங்களையும், கேரளத்தின் ஒரு மாவட்டத்தையும் உள்ளடக்கியது. இதன் தலைமையகம் மதுரையில் உள்ளது.  
இந்க் கோட்டத்தில் முக்கிய வருவாய் ஈட்டும் சந்திப்புகளாக மதுரை, திருநெல்வேலி, திண்டுக்கல் ஆகிய சந்திப்புகள் உள்ளது. இந்த நிலையங்களில் பயணிகள் மிகுதியாக வந்து செல்கின்றனர்.
# மதுரை தொடருந்து கோட்டம்

## வரலாறு

### தோற்றம்

இப் பகுதியில் முதல் தொடருந்து பாதை 1857 ஆம் ஆண்டில் திறக்கப்பட்டது. அது மதுரையிலிருந்து திருச்சிராப்பள்ளி வழியாக திண்டுக்கல்லை இணைக்கும் வகையில் உருவாக்கப்படிருந்தது. அடுத்த ஆண்டு, மதுரையில் இருந்து துறைமுக நகரான தூத்துக்குடிக்கு தொடருந்து பாதை போடும்பணி நிறைவடைந்தது. அதே ஆண்டில், மணியாச்சியிலிருந்து திருநெல்வேலிவரை பிரிந்து செல்லும் மற்றொரு பாதை திறக்கப்பட்டது.  
மற்ற தற்போதைய பாதைகளில் பெரும்பாலானவை இருபதாம் நூற்றாண்டில் முடிக்கப்பட்டவை. அவை பின்வருமாறு:  
- 1902 இல் மதுரை-மண்டபம் வழித்தடம்
- 1902ல் திருநெல்வேலி-கல்லிடைக்குறிச்சி வழித்தடம்
- 1902 இல் மானாமதுரை-சிவகங்கை வழித்தடம்
- 1903-ல் கல்லிடைக்குறிச்சி-செங்கோட்டை வழித்தடம்
- 1904 இல் கொல்லம்-புனலூர் வழித்தடம்
- 1904 இல் புனலூர்-செங்கோட்டை வழித்தடம்
- 1906ல் பாம்பன்-ராமேஸ்வரம் பாதை
- 1908 இல் பாம்பன்-தனுஷ்கோடி வழித்தடம்
- 1914 இல் மண்டபம்-பாம்பன் வழித்தடம்
- 1927ல் விருதுநகர்-தென்காசி வழித்தடம்
- 1928-ல் திண்டுக்கல்-பொள்ளாச்சி வழித்தடம்
- 1929ல் திருச்சிராப்பள்ளி-புதுக்கோட்டை வழித்தடம்
- 1930 இல் புதுக்கோட்டை-சிவகங்கை வழித்தடம்
- 1963 இல் விருதுநகர்-அருப்புக்கோட்டை வழித்தடம்
- 1964 இல் அருப்புக்கோட்டை-மானாமதுரை வழித்தடம்
# மதுரை தொடருந்து கோட்டம்

## வரலாறு

### துவக்கம்

திருநெல்வேலியையும் உள்ளடக்கிய கோட்டத்தின் தலைமையகத்தை மதுரையில் அமைக்க அரசு முடிவு செய்தது. எர்ணாகுளம்-திருவனந்தபுரம் வழித்தடம், திருவனந்தபுரம்-நாகர்கோவில்-திருநெல்வேலி-மதுரை வழித்தடம், கொல்லம்-செங்கோட்டை-திருநெல்வேலி வழித்தடம், ராமேஸ்வரம்-மானாமதுரை - மதுரை வழித்தடம், மானாமதுரை-காரைக்குடி-திருச்சி வழித்தடம், மதுரை-திண்டுக்கல்-பொள்ளாச்சி வழித்தடம், காரைக்குடி-திருத்துறைப்பூண்டி-திருவாரூர் வழித்தடம், மதுரை-போடிநாயக்கனூர் வழித்தடம் ஆகியவற்றை உள்ளடக்கிய மதுரை ரயில்வே கோட்டம் 1956 இல் உருவாக்கப்பட்டது. தற்போது பயன்பாட்டில் உள்ள அனைத்து வழித்தடங்களும் அகலப் பாதையாக மாற்றப்பட்டுள்ளன.  
1979 ஆம் ஆண்டில், திருவனந்தபுரம் தொடருந்து கோட்டத்தை உருவாக்க இந்தக் கோட்டம் மறு சீரமைக்கப்பட்டது. மதுரை கோட்டத்தின் மீட்டர் கேஜ் பாதைகள் தக்கவைக்கப்பட்ட நிலையில், மதுரை கோட்டத்தில் புதிதாக அமைக்கப்பட்ட அனைத்து அகலப் பாதை வழித்தடங்களும் திருவனந்தபுரம் கோட்டத்திற்கு மாற்றப்பட்டன. இதனால், திருவனந்தபுரம்-நாகர்கோவில்-கன்னியாகுமரி அகலப்பாதை வழித்தடம் மற்றும் கட்டுமானத்தில் இருந்த திருநெல்வேலி-நாகர்கோவில் அகலப்பாதை வழித்தடம் ஆகியவை திருவனந்தபுரம் கோட்டத்திற்கு மாற்றப்பட்டன. இதனால் மதுரைக் கோட்டத்தின் அதிகார வரம்பு 1356 கி.மீ. என குறைந்தது. அப்போது, திருநெல்வேலி-மதுரை வழித்தடத்தை அகலப் பாதையாக மாற்றும் போது, கன்னியாகுமரி மாவட்டம் மற்றும் திருநெல்வேலி மாவட்ட கன்னியாகுமரி மாவட்டம் மற்றும் திருநெல்வேலி மாவட்டத்திற்கு உட்பட்ட பகுதிகள் மீண்டும் மதுரை கோட்டத்திற்கு மாற்றப்படும் என குறிப்பிடப்பட்டது. திருநெல்வேலி-மதுரை வழித்தடம் 8-4-1981 அன்று அகலப் பாதையாக மாற்றப்பட்டது.
# மதுரை தொடருந்து கோட்டம்

## நிர்வாகமும் அதிகார வரம்பும்

இந்தக் கோட்டமானது தமிழ்நாடு, கேரளம் என இரு மாநிலங்களில் பரவியுள்ளது. தமிழ்நாட்டில் இது கோயம்புத்தூர், திண்டுக்கல், மதுரை, புதுக்கோட்டை, இராமநாதபுரம், சிவகங்கை, தேனி, திருப்பூர், தூத்துக்குடி, திருநெல்வேலி, தென்காசி, விருதுநகர் ஆகிய பன்னிரண்டு மாவட்டங்களுக்கு சேவை செய்கிறது:. கேரளத்தில், இந்தக் கோட்டமானது கொல்லம் மாவட்டம் கிளிகொல்லூர் தொடருந்து நிலையம் வரை தன் எல்லையைக் கொண்டுள்ளது.